text: Esbjerg lejer ny kantspiller
  05 august 2016 kl. 11.28
  Fodboldklubben har lejet den australske spiller Awer Mabil resten af sæsonen.
  Resten af sæsonens 22 runder har Esbjerg fB lejet den australske kantspiller Awer Mabil.
  Mabil har tidligere spillet seks superligakampe for FC Midtjylland og blev i 2014 kåret som årets U20 spiller i Australien.
  Den 20-årige spiller er den første offensive forstærkning mens Colin Todd har siddet som cheftræner.
  - Vi er ikke i panik, men vil gerne tilføre truppen yderligere kvalitet i skikkelse af en angriber med fart, styrke og evne til at afslutte, siger Colin Todd i en pressemeddelelse.
  Den nye højre kantspiller kommer til Esbjerg efter tre runder i sæsonen hvor Esbjerg fB står som det eneste hold uden point.
  